**Հայաստանում փախստականներին ընդունած համայնքներին աջակցելու համար դրամաշնորհներ**

**9229-2024-01**

**Հարցեր. Աջակցություն Հայաստանում փախստականներին ընդունած համայնքներին**

|  |  |
| --- | --- |
| Արյդո՞ք պետք է ստորագրվի նաև Հավելված II-ը՝ Բյուջեն։ | Այո, **Բյուջեն (Հավելված II) նույնպես պետք է ստորագրվի**։ Այն պետք է ստորագրվի Դրամաշնորհառուի ներկայացուցչի կողմից։  Հիշեցման կարգով նշենք, որ **Դիմում-հայտի ձևի** (Հավելված I) 13 բաժնում՝ ստորագրության բաժնում, պետք է լինեն **համայնքի ղեկավարի ստորագրությունը և համայնքապետարանի պաշտոնական կնիքը։** |
| Արդյո՞ք համայնքի ներդրում է դիտարկվում դրամաշնորհի առավելագույն գումարի (10,500,000 ՀՀ դրամի) առնվազը 10%-ը։ | Այո, համայնքի ներդրումը պետք է կազմի դրամաշնորհի առավելագույն գումարի՝ **10,500,000 ՀՀ դրամի,** **առնվազը 10%-ը**:  Անհրաժեշտ է հաշվի առնել, որ Ծրագրային հայտին կից ներկայացվող Հավելված II-ի՝ Բյուջեի աղյուսակում լրացվում է **միայն Դրամաշնորհով հայցվող գումարի բացվածքը**, այլ ոչ թե ծրագրի ամբողջական բյուջեն։ Համայնքի ներդրումը **չպետք է** ներառվի ընդհանուր Բյուջեի տողերում:  **Այսինքն՝ Դրամաշնորհի նախատեսված ծախսերի (1-7) տողերում լրացվում է միայն Դրամաշնորհի բյուջեն։** |
| Արդյո՞ք մարդկային ռեսուրսի ներդրումը կարո՞ղ է դիտվել որպես համաֆինանսավորում։ | Այո, համաձայն *Դիմում-հայտերի ներկայացման հրավերի*՝ յուրաքանչյուր հայտատու պետք է ներդրում կատարի դրամաշնորհի առնվազն 10%-ի չափով՝ իր սեփական միջոցների կամ երրորդ կողմերի ներդրման միջոցով: Համաֆինանսավորումը կարող է իրականացվել **ֆինանսական կամ մարդկային ռեսուրսների, բնաիրային ներդրումների կամ գործողության կամ ծրագրի արդյունքում ստացված եկամտի տեսքով:** |
| Բյուջեի ո՞ր մասում պետք է ներկայացնել համայնքի ներդրումը։ | Եթե համայնքը նախատեսում է **բնաիրային ներդրում**, ապա Բյուջեի «Դրամաշնորհառուի սեփական ներդրում» վանդակի դիմաց պետք է այն նկարագրվի։  Եթե համայնքը նախատեսում է **ֆինանսական ներդրում**, ապա Բյուջեի «Դրամաշնորհառուի սեփական ներդրում» վանդակի դիմաց պետք է նշվի դրամական ներդրման չափը և արժույթը։ |
| Դրամաշնորհային ծրագիրը շահելու դեպքում անհրաժեշտ է արդյո՞ք ներկայացնել առանձին բանկային հաշվեհամար։ | Այո, դրամաշնորհային ծրագիրը **շահելու դեպքում** **անհրաժեշտ է ներկայացնել առանձին հաշվեհամար:** |
| Արդյո՞ք *Դիմակայունության զարգացման ռազմավարությունների* գործիքակազմով նախկինում աշխատելը (ReBuS toolkit) պարտադիր նախապայման է ծրագրային հայտ ներկայացնելու համար։ | *Դիմակայունության զարգացման ռազմավարությունների* գործիքակազմով նախկինում աշխատելը (ReBuS toolkit) **պարտադիր նախապայման չէ** ծրագրային հայտ ներկայացնելու համար։  Այնուամենայնիվ, դրամաշնորհների տրամադրումից հետո համայնքները կպարտավորվեն աշխատել նշված գործիքակազմով և կազմել դիմակայունության ռազմավարություններ։ |
| Արդյո՞ք պարտավոր ենք կիրառել *Դիմակայունության զարգացման ռազմավարությունների* գործիքակազմը (ReBuS toolkit), եթե չենք հաղթել դրամաշնորհի մրցույթում։ | Դրամաշնորհի մրցույթը չհաղթելու դեպքում *Դիմակայունության զարգացման ռազմավարությունների* գործիքակազմը (ReBuS toolkit) կիրառելու **պարտադիր պայման չկա**։  Այնուամենայնիվ, ԵԽ-ն կաջակցի այն համայնքապետարաններին, որոնք կցանկանան կիրառել տվյալ գործիքակազմը։ |
| Արդյո՞ք համայնքային տնտեսության համար որոշ տեխնիկական միջոցների կամ այլ համալրող սարք-սարքավորումների ձեռքբերումը կարող է համարվել որպես ծրագրային հայտի հիմնական ուղղություն։ | Համայնքային տնտեսության համար որոշ տեխնիկական միջոցների կամ այլ համալրող սարք-սարքավորումների ձեռքբերումը կարող է հանդիսանալ ծրագրային հայտի բաղադրիչը միայն։ **Ծրագրային հայտը չի կարող ուղղված լինել բացառապես գույք գնելուն**։ **Նմանատիպ ցանկացած ձեռքբերում պետք է հստակորեն և միանշանակ կերպով ուղղված լինի ԵԽ կողմից հայտարարված դրամաշնորհային ծրագրի նպատակներին,** այն է՝ 2023 թվականի սեպտեմբեր-հոկտեմբեր ամիսներին Լեռնային Ղարաբաղից տեղահանված փախստականների այնպիսի խնդիրների լուծմանը, ինչպիսիք են՝ տեղեկատվությունը, կրթությունը, ապաստանը և կացարանը, սոցիալական ծառայությունները, կենսապահովման հնարավորությունների և աշխատաշուկաների հասանելիությունը, ինտեգրումը, երեխաների խնամքը և հոգեսոցիալական աջակցությունը: |

|  |  |
| --- | --- |
| Արդյո՞ք համայնքապետարանը կարող է ներգրավել որևէ ՀԿ-ի դրամաշնորհային ծրագիրն իրականացնելու համար։ | Այս դրամաշնորհային ծրագրի շրջանակում համայնքապետարանը կարող է ծառայություններ գնել թե՛ անհատ փորձագետից, թե՛ կազմակերպությունից, թե՛ ընկերությունից։ Այսինքն, համայնքապետարանը կարող է **ներգրավել որևէ ՀԿ-ի կամ ՀԿ-ի ներկայացուցչի ծառայությունների գնման / մատուցման շրջանակում**։  Դրամաշնորհային ծրագրով նախատեսված գործողությունները կարող են իրականացնել համայնքապետարանների աշխատակիցները դրսի փորձագետների/ կազմակերպությունների/ ընկերությունների հետ համատեղ։  Պետք է նաև հաշվի առնել, որ, ինչպես նշված է *Դիմում-հայտերի ներկայացման հրավերում*, այս դրամաշնորհային ծրագրի շրջանակում չեն դիտարկվի երրորդ կողմերին ֆինանսական աջակցություն ցուցաբերող ծրագրերը / գործողությունները *(օրինակ՝ դրամաշնորհի վերաբաշխման սխեմաները)։* Այսինքն, դրամաշնորհի համար ընտրվելու դեպքում, համայնքապետարանը չի կարող օգտագործել այդ նույն դրամաշնորհի գումարը որևէ կազմակերպությանը, ներառյալ որևէ ՀԿ-ին, դրամաշնորհ տրամադրելու նպատակով։ |
| Արդյո՞ք հնարավոր է դիմել այս դրամաշնորհային ծրագրին միջհամայնքային համագործակցության շրջանակում։ | Անշուշտ, դրամաշնորհային ծրագիրը կարող են իրականացնել մեկ և ավելի համայնքներ միասին։ Սակայն նույնիսկ այդ դեպքում նախատեսվում է, որ դիմում-հայտը պետք է ներկայացնի **մեկ դիմումատու։** Հետևաբար, այդ նույն դիմումատուն / համայնքի ղեկավարը պետք է ստորագրի և դնի համայնքապետարանի պաշտոնական կնիքը Դիմում-հայտի ձևի (Հավելված I) 13 բաժնում՝ ստորագրության բաժնում։ |